CELEX: 32003D0534
Language: el
Date: 2003-07-17 00:00:00
Title: 2003/534/ΕΚ: Απόφαση της Επιτροπής, της 17ης Ιουλίου 2003, σχετικά με την τροποποίηση της απόφασης αριθ. 2119/98/ΕΚ του Ευρωπαϊκού Κοινοβουλίου και του Συμβουλίου και της απόφασης 2000/96/ΕΚ όσον αφορά τις μεταδοτικές νόσους που απαριθμούνται στις εν λόγω αποφάσεις και την τροποποίηση της απόφασης 2002/253/ΕΚ για τη διατύπωση ορισμών των κρουσμάτων των μεταδοτικών νόσων (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 2301]

Avis juridique important

|

32003D0534

2003/534/ΕΚ: Απόφαση της Επιτροπής, της 17ης Ιουλίου 2003, σχετικά με την τροποποίηση της απόφασης αριθ. 2119/98/ΕΚ του Ευρωπαϊκού Κοινοβουλίου και του Συμβουλίου και της απόφασης 2000/96/ΕΚ όσον αφορά τις μεταδοτικές νόσους που απαριθμούνται στις εν λόγω αποφάσεις και την τροποποίηση της απόφασης 2002/253/ΕΚ για τη διατύπωση ορισμών των κρουσμάτων των μεταδοτικών νόσων (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 2301]  

Επίσημη Εφημερίδα αριθ. L 184 της 23/07/2003 σ. 0035 - 0039

Απόφαση της Επιτροπήςτης 17ης Ιουλίου 2003σχετικά με την τροποποίηση της απόφασης αριθ. 2119/98/ΕΚ του Ευρωπαϊκού Κοινοβουλίου και του Συμβουλίου και της απόφασης 2000/96/ΕΚ όσον αφορά τις μεταδοτικές νόσους που απαριθμούνται στις εν λόγω αποφάσεις και την τροποποίηση της απόφασης 2002/253/ΕΚ για τη διατύπωση ορισμών των κρουσμάτων των μεταδοτικών νόσων[κοινοποιηθείσα υπό τον αριθμό Ε(2003) 2301](Κείμενο που παρουσιάζει ενδιαφέρον για τον ΕΟΧ)(2003/534/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση αριθ. 2119/98/EΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 1998, για τη δημιουργία δικτύου επιδημιολογικής παρακολούθησης και ελέγχου των μεταδοτικών νόσων στην Κοινότητα(1), και ιδίως το άρθρο 3 στοιχεία α) και γ) και το άρθρο 8,Εκτιμώντας τα ακόλουθα:(1) Σύμφωνα με την απόφαση αριθ. 2119/98/ΕΚ δημιουργείται δίκτυο σε κοινοτικό επίπεδο για την προαγωγή της συνεργασίας και του συντονισμού όσον αφορά την πρόληψη και τον έλεγχο ορισμένων κατηγοριών μεταδοτικών νόσων που αναφέρονται στην εν λόγω απόφαση. Οι νόσοι που προκαλούνται από ορισμένους παράγοντες ειδικά σχεδιασμένους ώστε με τη σκόπιμη απελευθέρωσή τους να μεγιστοποιούν τη νοσηρότητα ή/και τη θνησιμότητα πρέπει να καλύπτονται από την εν λόγω απόφαση.(2) Η απόφαση 2000/96/ΕΚ της Επιτροπής, της 22ας Δεκεμβρίου 1999, για τις μεταδοτικές νόσους που θα καλυφθούν προοδευτικά από το κοινοτικό δίκτυο δυνάμει της απόφασης αριθ. 2119/98/ΕΚ του Ευρωπαϊκού Κοινοβουλίου και του Συμβουλίου(2), απαριθμεί ορισμένες μεταδοτικές νόσους που πρόκειται να καλυφθούν από επιδημιολογική παρακολούθηση από το κοινοτικό δίκτυο που συστάθηκε δυνάμει της απόφασης αριθ. 2119/98/ΕΚ.(3) Η απόφαση 2002/253/ΕΚ της Επιτροπής, της 19ης Μαρτίου 2002, για τη διατύπωση ορισμών των κρουσμάτων για την αναφορά των μεταδοτικών νόσων στο κοινοτικό δίκτυο, σύμφωνα με την απόφαση αριθ. 2119/98/ΕΚ του Ευρωπαϊκού Κοινοβουλίου και του Συμβουλίου(3) παρέχει ορισμούς κρουσμάτων μεταδοτικών νόσων που απαριθμούνται στην απόφαση 2000/96/ΕΚ.(4) Είναι σκόπιμο να είναι οι μεταδοτικές νόσοι για τις οποίες οι ορισμοί των κρουσμάτων παρέχονται στην απόφαση 2002/253/EK σύμφωνες με τις μεταδοτικές νόσους που απαριθμούνται στην απόφαση 2000/96/EK.(5) Η ευλογιά θα μπορούσε να θέσει πρόβλημα σοβαρής απειλής για τη δημόσια υγεία σε περίπτωση σκόπιμης απελευθέρωσης. Αυτή η μεταδοτική νόσος πρέπει επομένως να περιληφθεί στο παράρτημα 1 της απόφασης 2000/96/EΚ της Επιτροπής. Ένας ορισμός κρουσμάτων για την ευλογιά πρέπει να περιληφθεί στην απόφαση 2002/253/EK.(6) Αν και ο τέτανος δεν είναι μεταδοτικός μεταξύ των ανθρώπων και εμφανίζεται μόνο σποραδικά στην Κοινότητα, μια αξιολόγηση των προγραμμάτων εμβολιασμού βάσει επιτήρησης θα συνέβαλλε στη βελτίωση των πολιτικών εμβολιασμού. Ο τέτανος πρέπει επομένως να περιληφθεί ως μεταδοτική νόσος στην απόφαση 2000/96/EK. Ένας ορισμός κρουσμάτων για τον τέτανο προβλέπεται ήδη στην απόφαση 2002/253/EK.(7) Μια σκόπιμη απελευθέρωση άνθρακα στην Κοινότητα θα προξενούσε σοβαρό κίνδυνο για τη δημόσια υγεία. Επομένως η εν λόγω νόσος πρέπει να περιληφθεί ως μεταδοτική νόσος στην απόφαση 2000/96/EΚ. Ένας ορισμός κρουσμάτων για τον άνθρακα προβλέπεται ήδη στην απόφαση 2002/253/EK.(8) Η μετάδοση της αλλαντίασης δεν περιορίζεται στην τροφική δηλητηρίαση και οποιαδήποτε αναφορά στον τρόπο μετάδοσης της νόσου πρέπει, επομένως, να διαγραφεί.(9) Είναι σκόπιμο να αναθεωρηθεί ο ορισμός των κρουσμάτων για τη διφθερίτιδα στην απόφαση 2002/253/EK για να ληφθούν υπόψη τα πιό πρόσφατα επιστημονικά στοιχεία.(10) Η απόφαση 2000/96/EK καθορίζει τα κριτήρια για την επιλογή των μεταδοτικών νόσων ειδικών περιοχών που καλύπτονται από επιδημιολογική επιτήρηση στα πλαίσια του κοινοτικού δικτύου που συστάθηκε με την απόφαση αριθ. 2119/98/EΚ. Ο πυρετός Q και η τουλαραιμία θα εκπλήρωναν εκείνα τα κριτήρια σε περίπτωση σκόπιμης απελευθέρωσης. Αυτές οι νόσοι εμφανίζονται επίσης με φυσικό τρόπο εντός της Ευρωπαϊκής Κοινότητας. Η επιτήρηση που βασίζεται σε ορισμούς κρουσμάτων θα πρόσφερε προστιθέμενο όφελος. Αυτές οι μεταδοτικές νόσοι πρέπει επομένως να περιληφθούν στην απόφαση 2000/96/EΚ. Επιπλέον, οι ορισμοί κρουσμάτων για τον πυρετό Q και την τουλαραιμία πρέπει να περιληφθούν στην απόφαση 2002/253/EK.(11) Οι αποφάσεις αριθ. 2119/98/EK, 2000/96/EK και 2002/253/EK πρέπει επομένως να τροποποιηθούν αναλόγως.(12) Τα μέτρα που προβλέπονται από την παρούσα απόφαση είναι σύμφωνα με τη γνώμη της επιτροπής που συστάθηκε βάσει του άρθρου 7 της απόφασης αριθ. 2119/98/EΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το παράρτημα της απόφασης αριθ. 2119/98/EK τροποποιείται σύμφωνα με το παράρτημα Ι της παρούσας απόφασης.Άρθρο 2Το παράρτημα Ι της απόφασης 2000/96/EK τροποποιείται σύμφωνα με το παράρτημα ΙΙ της παρούσας απόφασης.Άρθρο 3Το παράρτημα της απόφασης 2002/253/EK τροποποιείται σύμφωνα με το παράρτημα ΙΙΙ της παρούσας απόφασης.Άρθρο 4Η παρούσα απόφαση απευθύνεται στα κράτη μέλη.Βρυξέλλες, 17 Ιουλίου 2003.Για την ΕπιτροπήDavid ByrneΜέλος της Επιτροπής(1) ΕΕ L 268 της 3.10.1998, σ. 1.(2) ΕΕ L 28 της 3.2.2000, σ. 50.(3) ΕΕ L 86 της 3.4.2002, σ. 44.ΠΑΡΑΡΤΗΜΑ ΙΣτο παράρτημα της απόφασης αριθ. 2119/98/EK, η τελευταία περίπτωση αντικαθίσταται από το ακόλουθο κείμενο:"- Άλλες νόσοι (λύσσα, τύφος, ιογενείς αιμορραγικοί πυρετοί, ελονοσία και οιαδήποτε μέχρι τώρα αταξινόμητη σοβαρή επιδημική νόσος, συμπεριλαμβανομένων των νόσων που προκαλούνται από παράγοντες που παρασκευάζονται με μεθόδους της μηχανικής, ειδικά με σκοπό τη μεγιστοποίηση της νοσηρότητας ή/και της θνησιμότητας κατόπιν σκόπιμης απελευθέρωσης, κ.λπ.)."ΠΑΡΑΡΤΗΜΑ ΙΙΤο παράρτημα Ι της απόφασης 2000/96/EK τροποποιείται ως εξής:1. στο σημείο 1 της παραγράφου 2, προστίθενται οι ακόλουθοι όροι:"ΕυλογιάΤέτανος"·2. στο σημείο 4 της παραγράφου 2, ο όρος "άνθρακας" παρεμβάλλεται πριν από τον όρο "αλλαντίαση"·3. το σημείο 5.3 της παραγράφου 2 τροποποιείται ως εξής:α) ο όρος "πυρετός Q" προστίθεται μετά από τον όρο "Εχινοκόκκωση"·β) προστίθεται ο όρος "τουλαραιμία" (σύνδρομο O'Hara).ΠΑΡΑΡΤΗΜΑ ΙΙΙΣτο παράρτημα της απόφασης 2002/253/EK, το τμήμα "ορισμοί κρουσμάτων" τροποποιείται ως εξής:1. Ο τίτλος "ΑΛΛΑΝΤΙΑΣΗ, ΤΡΟΦΙΜΟΓΕΝΗΣ" αντικαθίσταται από τον τίτλο "ΑΛΛΑΝΤΙΑΣΗ".2. Το κείμενο σχετικά με τη "ΔΙΦΘΕΡΙΤΙΔΑ" αντικαθίσταται από το ακόλουθο κείμενο:"ΔΙΦΘΕΡΙΤΙΔΑΚλινική περιγραφήΚλινική εικόνα που συμφωνεί είτε με εκείνη της αναπνευστικής διφθερίτιδας, δηλαδή νόσου των άνω αναπνευστικών οδών που χαρακτηρίζεται από προσκολλημένη μεμβράνη στις αμυγδαλές, το φάρυγγα ή τη μύτη, σε συνδυασμό με πονόλαιμο και χαμηλό πυρετό, είτε με εκείνη της μη αναπνευστικής διφθερίτιδας δηλαδή νόσου που χαρακτηρίζεται από έλκος του δέρματος, του επιπεφυκότος, των αυτιών, των γεννητικών οργάνων ή άλλα είδη έλκους.Εργαστηριακά κριτήρια της διάγνωσηςΑπομόνωση κορυνοβακτηριδίων, τοξινογόνων βακτηριδίων διφθερίτιδας (επιστημονική ονομασία corynebacterium diphtheriae ή C. ulcerans) από κλινικό δείγμα.Κατάταξη κρουσμάτων>ΘΕΣΗ ΠΙΝΑΚΑ>Σημειωτέον ότι πρέπει να δηλώνονται τα κρούσματα τόσο αναπνευστικής όσο και μη αναπνευστικής διφθερίτιδας με απομόνωση των τοξινογόνων στελεχών, όπως και οι ασυμπτωματικοί μεταφορείς με τοξινογόνα στελέχη, εφόσον ανιχνευθούν. Τα κρούσματα μη τοξινογενούς διφθερίτιδας Γ ή έλκους Γ δεν χρειάζεται να δηλώνονται."3. Μετά από το κείμενο σχετικά με την "ΠΟΛΙΟΜΥΕΛΙΤΙΔΑ, ΠΑΡΑΛΥΤΙΚΗ" παρεμβάλλονται τα εξής:"ΠΥΡΕΤΟΣ QΚλινική περιγραφήΠυρετώδης νόσος που συνοδεύεται από ρίγη, μυαλγία, δυσφορία και οπισθοβολβική κεφαλαλγία. Σοβαρή νόσος που μπορεί να συνεπάγεται οξεία ηπατίτιδα, πνευμονία, μηννιγγοεγκεφαλίτιδα και αποβολή. Τα κλινικά εργαστηριακά συμπεράσματα μπορεί να περιλαμβάνουν υψηλά ενζυμικά επίπεδα του συκωτιού και ανώμαλη παρουσία μεμβρανών.Εργαστηριακά κριτήρια διάγνωσης- Απομόνωση Coxiella burnetii από κλινικό δείγμα,- επίδειξη αντίδρασης ειδικών αντισωμάτων,- παρουσία C burnetii σε κλινικό δείγμα μέσω ανίχνευσης αντιγόνου ή νουκλεϊνικού οξέος.Για πιθανό κρούσμα: ενιαίος υψηλός τίτλος ειδικών αντισωμάτων.Κατάταξη κρούσματος>ΘΕΣΗ ΠΙΝΑΚΑ>"4. Μετά το κείμενο σχετικά με τη "ΣΙΓΓΕΛΩΣΗ", παρεμβάλλονται τα εξής:"ΕΥΛΟΓΙΑΚλινική περιγραφήΝόσος με οξεία εκδήλωση πυρετού  &gt; 38 °C, ακολουθούμενου από αναφυλαξία που χαρακτηρίζεται από την εμφάνιση φυσαλιδωδών ή φλυκταινωδών εξανθημάτων στο ίδιο στάδιο ανάπτυξης χωρίς άλλη προφανή αιτία και με κυρίως φυγοκεντρική κατανομή.Οι μη τυπικές μορφές μπορεί να περιλαμβάνουν:- αιμορραγικές πληγές,- επίπεδες πληγές μαλακής υφής που δεν εμφανίζονται ως χαρακτηριστικές φυσαλίδες ούτε εξελίσσονται σε φλύκταινες.Εργαστηριακά κριτήρια διάγνωσηςΑπομόνωση ιού ευλογιάς (Variola) από κλινικό δείγμα, ήπροσδιορισμός DNA της ευλογιάς σε κλινικό δείγμα με αλυσιδωτή αντίδραση πολυμεράσης (PCR), ακολουθούμενη από καθορισμό αλληλουχίας.Προσδιορισμός του ιού της ευλογιάς (Variola) σε κλινικό δείγμα με ηλεκτρονικό μικροσκόπιο (EM) με την τεχνική της αρνητικής χρώσης.Κατάταξη κρούσματος>ΘΕΣΗ ΠΙΝΑΚΑ>Σε περίπτωση επιδημικής έκρηξης, κρούσμα συμβατό με την κλινική περιγραφή της νόσου, με επιδημιολογική σχέση και, εφόσον είναι δυνατόν, με επιβεβαίωση εργαστηρίου είτε με ηλεκτρονικό μικροσκόπιο (EM) είτε με αλυσιδωτή αντίδραση πολυμεράσης (PCR)."5. Μετά το κείμενο σχετικά με τη "ΦΥΜΑΤΙΩΣΗ" παρεμβάλλονται τα εξής:"ΤΟΥΛΑΡΑΙΜΙΑΚλινική περιγραφήΚλινική εικόνα συμβατή με μία από τις διάφορες μορφές τουλαραιμίας:- ελκοαδενική (δερματικό έλκος με περιφερειακή λυμφαδενοπάθεια),- αδενική (περιφερειακή λυμφαδενοπάθεια χωρίς έλκος),- οφθαλμοαδενική (επιπεφυκίτιδα με προωτιαία λυμφαδενοπάθεια),- στοματοφαρυγγική (στοματίτιδα ή φαρυγγίτιδα ή αμυγδαλίτιδα και αυχενική λυμφαδενοπάθεια),- εντερική (εντερικοί πόνοι, εμετός, και διάρροια),- πνευμονική (πρωτοπαθής πνευμονική νόσος),- τυφοειδής (εμπύρετη νόσος χωρίς πρώιμα σημεία και συμπτώματα εντοπισμού).Εργαστηριακά κριτήρια για τη διάγνωση- απομόνωση Francisella tularensis από κλινικό δείγμα,- επίδειξη συγκεκριμένης αντίδρασης αντισωμάτων.Για πιθανό κρούσμα:- ενιαία υψηλή τιμή,- ανίχνευση F. tularensis σε κλινικό δείγμα με δοκιμασία φθορισμού.Κατάταξη κρούσματος>ΘΕΣΗ ΠΙΝΑΚΑ>"